Manimenos, Alifonso II, a l'egual que lo heba feito lo suyo lolo Alifonso I, insistió en formar una milicia més bien hispana. Asinas que cedió a la Orden de Montegaudio, fundada en 1173 en tierras leyonesas, lo lugar d'Alfambra, cabeza dende allora d'esta nueva milicia. Esta nueva milicia, que contó pronto con biens mesmo en Palestina, recibió importants donacions por parte de lo monarca aragonés. Con la unión de lo Hespital de lo Santo Redentor, fundau en Teruel por Alifonso II, y la orden de la Alfambra, pasó a conoixer-se como Orden del Santo Redentor de la Alfambra. Incorpororon tamién a los suyos dominios Castellot y en 1194 el monarca lis cedió lo desierto de Villar Luengo.